Домашното винце се услади на госпожица Абаджиева и тя, пратила всички диети в девета глуха, блажено похапваше. Ушите на Джорджо, който също не прощаваше на виното бяха добили боровинков цвят, но на мижавата крушка това като че ли много му отиваше. Или поне така се струваше на порядъчно почерпената Гергана, несвикнала с истинския вкус на домашно-произведения алкохол.